Olivdorsa arbarnajtingalo

La Olivdorsa arbarnajtingalo (Stiphrornis pyrrholaemus) estas malgranda specio de birdo troviĝanta en la Komplekso Gamba de sudokcidenta Gabono. Ĝi estis priskribita en 2008. Kiel ĉiu membro de la genro Stiphrornis, ĝi povus esti konsiderata subspecio de Stiphrornis erythrothorax. La Olivdorsa arbarnajtingalo povus esti apartigita el aliaj specioj de la genro pro la kombino de olivecbrunaj supraj partoj, briloranĝaj gorĝo kaj brusto kaj kremflava ventro. Inoj estas ĝenerale pli senkoloraj ol la maskloj.desc Ĝi ne estis pritaksita de IUCN, sed estis priskribita kiel surloke ofta.

Kvankam tiu specio estis ĵuse priskribita, oni kolektis junulon la 11an de novembro de 1953 en Ĉibango, Gabono. La specimeno estis deponita en la Muséum national d'Histoire naturelle en Parizo. Ties identeco estis konfirmita per komparo de DNA.

 Taksonomio 
Ĉiu taksono ene de la genro Stiphrornis estis konsiderata parto de ununura specio, S. erythrothorax, ĝis 1999, kiam oni asertis, baze sur la koncepto de filogenetikaj specioj, ke ĉiu ĝistiame agnoskitaj taksonoj estu konsiderata monotipa specio.Beresford, P. & Cracraft, J. (1999). Speciation in African forest robins (Stiphrornis): species limits, phylogenetic relationships, and molecular biogeography. American Museum Novitates 3270: 1–22. PDF disponebla  Tiu disigo ne estis sekvata en la Handbook of the Birds of the World, kie ĝi estis priskribita kiel "eble trofrua".HBW

Kompare la Taksonomia Laborgrupo de BirdLife (kaj sekve IUCN) rekomendis ne sekvi la disigon, ĉar la diferencoj en plumaro estas relative malgranda, la genetika ekzemplaro estas konsiderata nekompleta, kaj pruvo de interreproduktiĝo aŭ de parapatrio mankas. Malplej zorgiga. Alia specio el tiu komplekso de specioj, nome S. pyrrholaemus, estis priskribita kiel nova specio en 2008. Baze sur analizoj de DNA, ĝi estis lokita ene de S. erythrothorax (sensu lato), kaj sekve estas nur specio (pli ol subspecio de S. erythrothorax) se oni sekvas almenaŭ kelkajn el la taksonomioj rekomenditaj en 1999.Schmidt, B., Foster, J., Angehr, G., Durrant, K., & Fleischer, R. (2008): A new species of African Forest Robin from Gabon (Passeriformes: Muscicapidae: Stiphrornis). Zootaxa 1850: 27–42. PDF disponebla. La genetika diverĝo inter S. pyrrholaemus kaj aliaj membroj de la genro estas komparebla kun tiu inter kelkaj aliaj tre rilataj specioj.

 Referencoj 

Kategorio:Muŝkaptuledoj
Kategorio:Birdoj de Afriko